**KÖTELEZETTSÉGVÁLLALÁSI NYILATKOZAT**

**ELŐADÓMŰVÉSZ**

**Alulírott ………………………**

születési név: …

lakóhely: …

születési hely, idő: …

anyja neve: …

adóazonosító jel: …

TAJ szám: …

bankszámlaszám: …

*elérhetősége: …@... (+36 … ………………..)*

**az alábbiak szerinti feltételes kötelezettségvállalási nyilatkozatot teszem arra az esetre, ha a Magyar Kultúráért Alapítvány, mint támogató a Fülöp Viktor táncművészeti ösztöndíjat részemre megítéli**:

1. **Kötelezettséget vállalok a Pályázati dokumentáció részét képező Munkatervben foglalt szakmai program megvalósítására és elfogadom a Támogatói Okiratban, valamint az annak elválaszthatatlan mellékletét képező Általános Támogatási Feltételek című dokumentumban foglaltakat**.

2. Vállalom, hogy a tudomásomra jutást követően haladéktalanul, de **legkésőbb nyolc napon belül írásban bejelentem** a Petőfi Kulturális Ügynökség Nonprofit Zártkörűen Működő Részvénytársaság (a továbbiakban: Kezelő szerv) részére:

a) ha az ösztöndíjas időszak kezdő időpontjától számított három hónapon belül a Pályázati dokumentáció részét képező Munkaterv szerinti támogatott szakmai programom megvalósítását nem kezdem meg;

b) ha a támogatott szakmai program megvalósítása meghiúsul, tartós akadályba ütközik, vagy a megvalósítás jelentős késedelmet szenved;

c) ha az ösztöndíj igénybevételét nekem felróható okból nem kezdeményezem;

d) ha az ösztöndíj nyújtásának feltételeként előírt Összeférhetetlenségi és érintettségi nyilatkozatot visszavonom;

e) ha a pályázati adatlapon szereplő személyes adataimban, ideértve az egyéb adatokat is, vagy a jelen Kötelezettségvállalási nyilatkozatban vállaltak teljesítésével összefüggő valamely körülményben változás következik be.

3. Vállalom, hogy a Pályázati dokumentáció részét képező Munkaterv szerinti szakmai program teljesítéséről az ösztöndíjas időszak végén, a pályázati felhívás előírásainak megfelelően írásban**, záró szakmai beszámolót nyújtok be**.

4. Hozzájárulok a Polgári törvénykönyvről szóló 2013. évi V. törvény (a továbbiakban: Ptk.) 2:48. § (1) bekezdése alapján, hogy a szakmai program eredményeként létrejött táncművészeti műalkotások előadásáról képmás és hangfelvétel, illetve filmfelvétel készüljön, illetve az elkészült felvétel 5. pontban foglaltak szerint történő felhasználásához.

**5. Felhasználási engedély**

Hozzájárulok, hogy a Kollégium által kiválasztott, a szakmai program eredményeként létrejött táncművészeti műalkotások, mint szerzői művek tekintetében az azokat bemutató előadások, mint előadóművészi teljesítmények rögzítésre kerüljenek, és a rögzített előadások tekintetében nem kizárólagos, időbeli korlátozástól mentes, az ösztöndíj népszerűsítését szolgáló online vagy print anyagok részeként való felhasználáshoz szükséges valamennyi felhasználási módra kiterjedő, harmadik személyre szabadon továbbengedélyezhető, átruházható felhasználási engedélyt biztosítok a Magyar Kultúráért Alapítvány és a Petőfi Kulturális Ügynökség Nonprofit Zártkörűen Működő Részvénytársaság részére, melynek ellenértéke az ösztöndíj összegében benne foglaltatik.

6. Vállalom, hogy a szakmai program eredményeként létrejött művekre vonatkozó felhasználási jog gyakorlása során feltüntetem, hogy az adott mű a Fülöp Viktor táncművészeti ösztöndíj keretében, a Magyar Kultúráért Alapítvány támogatásával valósult meg (pl. Az alkotó a Magyar Kultúráért Alapítvány Fülöp Viktor táncművészeti ösztöndíj ösztöndíjasa).

7. Vállalom, hogy az ösztöndíj-támogatás jogosulatlan igénybevétele, jogszabálysértő vagy nem rendeltetésszerű felhasználása esetén a jogosulatlanul igénybe vett ösztöndíj összegét, illetőleg annak kamatait, a vonatkozó jogszabályokban - így különösen az államháztartásról szóló 2011. évi CXCV. törvényben, az államháztartásról szóló törvény végrehajtásáról szóló 368/2011. (XII. 31.) Korm. rendeletben és a jelen Kötelezettségvállalási nyilatkozat 8. pontjában foglaltaknak megfelelően visszafizetem.

8. Vállalom, hogy a részemre folyósított ösztöndíj teljes összegét a Kollégium döntésére figyelemmel, a Kezelő szerv erre vonatkozó, ajánlott tértivevényes levélben közölt írásbeli felszólításának kézhezvételétől számított 30 napon belül, a Magyar Kultúráért Alapítvány MBH Banknál vezetett 10102244-78053500-01005002 számú bankszámlájára visszautalom, amennyiben

a) az ösztöndíj elnyerését követően, olyan szakirányon, mely az ösztöndíj művészeti területéhez kapcsolódik, felsőfokú oktatási intézménnyel fennálló passzív hallgatói jogviszonyomat aktiválom vagy felsőfokú oktatási intézménnyel aktív hallgatói jogviszonyt létesítek;

b) az ösztöndíj elnyerését követően magyar állami (rész)ösztöndíjjal támogatott felsőfokú képzés tekintetében felsőfokú oktatási intézménnyel fennálló passzív hallgatói jogviszonyomat aktiválom vagy felsőfokú oktatási intézménnyel aktív hallgatói jogviszonyt létesítek;

c) az ösztöndíj elnyerését követően központi költségvetési forrásból finanszírozott, Magyarországon vagy külföldön folyósított ösztöndíjban részesülök;

d) az írásbeli záró szakmai beszámoló számomra felróhatóan egyáltalán nem, vagy határidőre nem készült el;

e) a szakmai program egyáltalán nem valósult meg;

f) a szakmai program határidőre számomra felróhatóan nem teljesült;

g) a szakmai program a Kollégium döntése szerint nem megfelelően valósult meg, és azt a Kollégium nem fogadta el;

9. Tudomásul veszem, hogy az összeférhetetlenségi ok fennállása ellenére folyósított ösztöndíj a közpénzekből nyújtott támogatások átláthatóságáról szóló 2007. évi CLXXXI. törvény 15. § (1) bekezdése alapján semmis és az ösztöndíj egy összegben történő, a folyósítás és a visszafizetés időpontja közötti időszakra eső, az adózás rendjéről szóló 2003. évi XCII. törvényben meghatározott késedelmi pótlékkal azonos mértékű kamattal növelt visszatérítésének kötelezettségét vonja maga után.

10. Nyilatkozom, hogy a Kezelő szerv www.petofiugynokseg.hu oldalon elérhető Adatkezelési tájékoztatójában foglaltakat megismertem és elfogadom, nyilatkozatomat a megfelelő tájékoztatás és a vonatkozó jogszabályi rendelkezések ismeretében teszem meg. Hozzájárulok ahhoz, hogy a Kezelő szerv a pályázatomban foglalt személyes adataimat a pályázat értékelése, az ösztöndíjas jogviszony létesítése, valamint nyilvántartási és ellenőrzési kötelezettségének teljesítése céljából az ahhoz szükséges mértékben és ideig kezelje, továbbá tudomásul veszem, hogy a nevem, az ösztöndíj célja, összege, valamint a Közpénztörvény 8. §-a szerinti érintettség a Közpénztörvény 5.§-ának (1)-(2) bekezdései alapján nyilvánosságra hozhatók.

**A fentiek szerinti kötelezettségeket megértettem, tudomásul vettem, és azok teljesítését felelősségem teljes tudatában vállalom, s mindezt jelen Kötelezettségvállalási nyilatkozat - két tanú előtt történő - saját kezűleg történő aláírásával megerősítem.**

Kelt: ……………………………………………………………….

………………………………………………………………..

|  |  |  |
| --- | --- | --- |
| **Előttünk, mint tanúk előtt:** |  |  |
| A tanú saját kezű aláírása: \_\_\_\_\_\_\_\_\_\_\_\_\_\_\_\_\_\_\_\_\_\_ |  | A tanú saját kezű aláírása: \_\_\_\_\_\_\_\_\_\_\_\_\_\_\_\_\_\_\_\_\_\_ |
| A tanú viselt neve saját kezűleg olvashatóan írva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | A tanú viselt neve saját kezűleg olvashatóan írva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A tanú lakcíme saját kezűleg olvashatóan írva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | A tanú lakcíme saját kezűleg olvashatóan írva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |